ประกาศคณะกรรมการกํากับหลักทรัพย์และตลาดหลักทรัพย์ที่ กม. 24/2561เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต(ฉบับที่ 2)\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 10(2) แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้ข้อ 1 ให้ยกเลิกความในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 17/2561 เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่ 3 กรกฎาคม พ.ศ. 2561 และให้ใช้ความต่อไปนี้แทน "ข้อ 2 ให้ผู้ได้รับใบอนุญาตชําระค่าธรรมเนียมต่อสํานักงาน ก.ล.ต. ตามหลักเกณฑ์ที่กําหนดในประกาศนี้ โดยให้ผู้ได้รับใบอนุญาตมีหน้าที่ชําระค่าธรรมเนียมเฉพาะเมื่อได้รับอนุญาตให้เริ่มประกอบธุรกิจแล้ว"ข้อ 2 ให้ยกเลิกความในข้อ 6 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 17/2561 เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่ 3 กรกฎาคม พ.ศ. 2561 และให้ใช้ความต่อไปนี้แทน"ข้อ 6 ให้ผู้ได้รับใบอนุญาตชําระค่าธรรมเนียมต่อสํานักงาน ก.ล.ต.โดยให้แบ่งชําระเป็น 2 งวด ดังต่อไปนี้(1) งวดแรก ให้ชําระค่าธรรมเนียมขั้นต่ําตามประเภทธุรกิจภายในวันที่ 31 มกราคมของปีนั้นในกรณีที่ผู้ได้รับใบอนุญาตมีการประกอบธุรกิจไม่เต็มปีปฏิทิน ให้ผู้ได้รับใบอนุญาตชําระค่าธรรมเนียมขั้นต่ําในวันที่เริ่มประกอบกิจการ หรือวันที่กลับมาเริ่มประกอบกิจการ (แล้วแต่กรณี) โดยชําระค่าธรรมเนียมขั้นต่ําตามวรรคหนึ่งตามสัดส่วนจํานวนเดือนที่มีการประกอบธุรกิจ (monthly pro-rate) ทั้งนี้ ไม่รวมถึงกรณีที่ถูกสํานักงาน ก.ล.ต. เพิกถอนใบอนุญาต หรือสั่งระงับการดําเนินกิจการ (2) งวดที่สอง ให้ชําระค่าธรรมเนียมส่วนที่เกินกว่าค่าธรรมเนียมตาม (1) ภายในวันที่31 มกราคมของปีถัดไปในกรณีที่มีการเลิกประกอบกิจการหรือถูกเพิกถอนใบอนุญาต ให้ชําระค่าธรรมเนียมส่วนที่ยังไม่ได้ชําระหรือยังคงค้างอยู่ภายใน 30 วันนับแต่วันที่รัฐมนตรีอนุญาตให้เลิกประกอบกิจการหรือวันที่รัฐมนตรีสั่งเพิกถอนใบอนุญาต แล้วแต่กรณีในกรณีที่ผู้ได้รับใบอนุญาตที่ประกอบธุรกิจไม่เต็มปีปฏิทินมีการชําระค่าธรรมเนียมเกินกว่าอัตราที่กําหนดไว้ในวรรคแรก ให้ขอรับคืนค่าธรรมเนียมที่ชําระไว้เกินนั้นภายในวันที่ 31 มกราคมของปีถัดไป" ข้อ 3 ให้ยกเลิกความในข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 17/2561 เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่ 3 กรกฎาคม พ.ศ. 2561 และให้ใช้ความต่อไปนี้แทน"ข้อ 7 ในกรณีที่ผู้ได้รับใบอนุญาตมีการประกอบธุรกิจหลายประเภท ให้ชําระค่าธรรมเนียมตามหลักเกณฑ์ดังต่อไปนี้(1) ให้ชําระค่าธรรมเนียมงวดแรกในอัตราค่าธรรมเนียมขั้นต่ําสําหรับการประกอบธุรกิจประเภทใดประเภทหนึ่งที่มีอัตราสูงที่สุด ทั้งนี้ ในกรณีที่ผู้ประกอบธุรกิจเริ่มประกอบธุรกิจแต่ละประเภทไม่พร้อมกัน ให้ชําระค่าธรรมเนียมงวดแรกดังกล่าวในอัตราสูงที่สุดตามสัดส่วนจํานวนเดือนที่มีการประกอบธุรกิจ (monthly pro-rate)(2) ให้ชําระค่าธรรมเนียมงวดที่สองตามรายประเภทธุรกิจรวมกัน และนํามาหักออกจากค่าธรรมเนียมขั้นต่ําที่ได้ชําระต่อสํานักงาน ก.ล.ต.ไว้ก่อนแล้ว"ข้อ 4 ให้ยกเลิกความในข้อ 8 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กม. 17/2561 เรื่อง การกําหนดค่าธรรมเนียมการประกอบธุรกิจสินทรัพย์ดิจิทัลตามที่ได้รับใบอนุญาต ลงวันที่ 3 กรกฎาคม พ.ศ. 2561 และให้ใช้ความต่อไปนี้แทน"ข้อ 8 ในการยื่นชําระค่าธรรมเนียมหรือขอรับคืนค่าธรรมเนียมตามข้อ 6 ให้ผู้ได้รับใบอนุญาตจัดทําและยื่นรายละเอียดรายงานการชําระค่าธรรมเนียมการประกอบกิจการตามที่ได้รับใบอนุญาตต่อสํานักงาน ก.ล.ต. ตามแบบและที่จัดไว้บนเว็บไซต์ของสํานักงาน ก.ล.ต." ข้อ 5 ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2561 เป็นต้นไป ประกาศ ณ วันที่ 21 กันยายน พ.ศ. 2561 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์